იბნ ბატუტა

იბნ ბატუტა (არაბ. أبو عبد الله محمد ابن بطوطة; ედომუშამი ჯოხო დო გვარი რე: აბუ აბდ ალ-ლაჰ მუჰამად იბნ აბდ ალ-ლაჰ ალ-ლავატი ალ-ტანჯი; დ. 24 ფურთუთა 1304, ტანჟერი — ღ. 1377, ფესი) — არაბი მეშარე დო ვაჭარი.

1325 წანას, მაროკოშე მიდართჷ ჰაჯიშ ოსრულებერო (ოხვამერო); იშარუ ეგვიპტეშა, არაბეთშა, ირანშა, მესოპოტამიაშა, სირიაშა, მორჩილ აზიაშა, ყირიმშა დო რუსეთიშ ობჟათე ნორთშა (მიოჭირინუ ვოლგაშახ), შქა აზიაშა, ავღანეთშა, ინდოეთშა, ინდონეზიაშა დო ჩინეთშა. 1349 წანას დირთჷ მაროკოშა. დაოხოლაფირო 1349 დო 1352 წანეფიშ შქას, მუსულმანურ ესპანეთშა, 1352-1353 წანეფს ბჟადალ დო ცენტრალურ სუდანშა.

საინტერესო რე იბნ ბატუტაშ დინნაჭარეფი ორქოშ ურდოშ გეშა; ნამუთ იკათუანს ეკონომიკურ, ეთნოგრაფიულ დოა კულტურულ-ორინე ხასიათიშ მიარე ჩინებას.

იბნ ბატუტაქ კილიშკილშა ეჭარჷ კონსტანტინოპოლი, სოდე ელაჸუნდჷ ბერძენეფიშ მაფაშ ცირასქუას, უზბეკიშ ჩილს. ეჭარჷ ინდოეთი, ირანი ჰულაგიუიანეფიშ ბორჯის. იბნ ბატუტაქ მაართაქ მუჩეს კილიშკილი ჩინებეფი მალიშ სახენწჷფოშ დო თიშ მახურგე ოლქეფიშ გეშა.

 ლიტერატურა 

 Ибрагимов Н. Ибн Баттута и его путешествия по Средней Азии. — М.: Наука, 1988.

 რესურსეფი ინტერნეტის 
 იბნ ბატუტაშ თოლით ძირაფილი მოსოფელი
 იბნ ბატუტა
 იბნ ბატუტა 
 იბნ ბატუტა 
 ბატუტა
 იბნ ბატუტა 
 მონეტეფი იბნ ბატუტაშ გჷმოხანტუალათ
  აბუ აბდულა მუჰამად იბნ ბატუტა 

კატეგორია:ნაღურა 1377
კატეგორია:არაბი მეშარეეფი
კატეგორია:ბერბერეფი
კატეგორია:შქა ოშწანურეფიშ მეშარეეფი